27. juunil 2012 jõustus nõukogu rakendusmäärus nr 540/2012, millega muudetakse määrust nr 954/2006, millega kehtestatakse lõplik dumpinguvastane tollimaks teatavate Horvaatiast, Rumeeniast, Venemaalt ja Ukrainast pärit rauast või terasest õmblusteta torude impordi suhtes.
Kõnealuse määrusega muudeti Ukraina äriühinguid CJSC Interpipe Nikopolsky Seamless Tubes Plant Niko Tube ja OJSC Interpipe Nizhnedneprovsky Tube Rolling Plant käsitlev kanne (TARICi lisakood A743) määruse nr 954/2006 artikli 1 tabelis. Dumpinguvastane tollimaksumäär 25,1% asendati määraga 17,7%.
Muudetud tollimaksumäära tuleb kohaldada tagasiulatuvalt ning tagastada makstud tollimaks, mis ületab määruse nr 954/2006 artikli 1 alusel kehtestatud tollimaksumäära.
Tollimaksu tagasimaksmist või vähendamist tuleb taotleda tollilt kooskõlas kohaldatavate tolliõigusaktidega.
Vt lisaks: Tollimaksu tagasimaksmine või vähendamine
Anne-Lii Lillbok
676 2264